આ રિપોર્ટ ધરપકડ કરવામાં આવેલા ખેલાડીઓ સુધી પહોંચ્યા વિના અને દિલ્હી પોલીસે કોઇ પણ પ્રકારના પુરાવાઓનો ઉપયોગ કર્યા વિના તૈયાર કરી છે . બીજી તરફ ભારતીય ક્રિકેટ કન્ટ્રોલ બોર્ડમાં હમણા સંકટની જે સ્થિતિ છે તેને જોતા સોંપવામાં આવેલા રિપોર્ટનું શું કરવું તે નક્કી કરવાનું હજી બાકી છે . બીસીસીઆઇએ પૂર્વ આઇપીએસ અધિકારી આર એન સવાનીએ દિલ્હી અને મુંબઇ પોલીસની તપાસની સમીક્ષા કરીને ક્રિકેટ બોર્ડને આ રિપોર્ટ સોંપવા જણાવ્યું હતું . સવાની વર્ષ 2000માં મેચ ફિક્સિંગની તપાસમાં સામેલ હતા . સત્તાવાર સૂત્રોના જણાવ્યા અનુસાર સમગ્ર તપાસમાં દિલ્હી પોલીસ દ્વારા ત્રણ ખેલાડીઓ પર લગાવવામાં આવેલા આરોપોની તપાસ કરવાની હતી . આ ઉપરાંત એ ત્રણ મેચો અંગે પણ તપાસ કરવાની હતી જેનો ઉલ્લેખ દિલ્હી પોલીસે કર્યો છે . બીસીસીઆઇની એક સભ્યની તપાસ ટીમે પણ હજી ત્રણેય ખેલાડીઓ સાથે કોઇ પ્રકારની વાત કરી નથી . સૂત્રોના જણાવ્યા અનુસાર આ રિપોર્ટ 15 દિવસમાં તૈયાર કરીને સોંપી દેવા બીસીસીઆઇએ જણાવ્યું હતું . સૂત્રોના જણાવ્યા અનુસાર રિપોર્ટમાં તપાસ સાથે સંકળાયેલી પાયાની બાબતો જણાવવામાં આવી છે .